An duelong ini nagin bantog bareta sa historya kan Amerika asin nagkaigwang hararom na epekto sa pulitika. Si Burr hinabla sa duwang estado kan Nueva York asin kan New Jersey sa paggadan ki Hamilton alagad pareho siya napawaran-sala. Sa pangyayaring ini, nagsapo siya nin katakottakot na tuyaw asin taboga mala ta iyo ini an nagtapos sa karera niya sa pulitika sa Subangan dawa ngane popular pa siya sa Solnopan asin sa Habagatan. Sabihon pa, an biglang pagkagadan ni Hamilton iyo an nagpaluyang gayo kan Partido Federalista.